Gōrne Świyrklany (we mołwie miyszkańcōw ajnfach Świyrklany; pol.: "Świerklany Górne") je wieś we Polsce rozlygowano we ślōnskim wojewōdztwie, we rybnickim krysie, we gminie Świyrklany. Do 30 grudnia 1999 Gōrne Świyrklany bōły siedzibōm gminy Świyrklany (miast tyj wsi siedzibōm ôstały Rybnicke Jankowicy). We rokach 1975-1998 dziydzina administracyjniy noleżała do katowickigo wojewōdztwa. Gōrne Świyrklany bōły placym kaj we Norodowym Powszechnym Wykozie ze 2002 roku dolozło do nojwiynkszygo ôdsetku ludzi, kerzi deklarujōm ślōnsko norodowość - za uōnych podało sie 70% Świyrklanōw. We Gōrnych Świyrklanach znajduje sie podstawowo szula, przedszula a rymiza fojerwery. We zachodnij tajli wsi nojduje sie przirodni dynkmal “buk Sobieskigo”.